Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
10. apríla 2002
K materiálu č. 2655/2002
K bodu č. 24

     

S T A N O V I S K O

k návrhu zákona o platobnom styku a o zmene a doplnení niektorých zákonov    

I
Návrh zákona  o platobnom styku a o zmene a doplnení niektorých zákonov predkladá  na rokovanie  vlády SR minister financií SR a guvernér Národnej banky Slovenska.
II
Cieľom predkladaného návrhu zákona je upraviť problematiku platobného styku v celej komplexnosti. V jednotlivých častiach sú upravené prevody  peňažných prostriedkov (tak tuzemské prevody, ako aj cezhraničné prevody), vydávanie a používanie elektronických platobných prostriedkov, vznik a prevádzkovanie platobných systémov, dohľad nad platobnými systémami a platobným stykom, ako aj postup pri reklamáciach a mimosúdne riešenia sporov vzniknutých v súvislosti s platobným stykom.     
III
Problematika predkladaného návrhu zákona je predmetom aproximácie práva podľa článku 70 Európskej dohody o pridružení, Bielej knihy (Kapitola 13 – Finančné služby) a patrí medzi prioritné úlohy vlády SR na  rok  2002. Návrh  je  strednodobou  prioritou  podľa  NPAA, ako aj prioritou podľa výsledkov zahrnutých do screeningových tabuliek a podľa negociačnej pozície. V práve Európskeho spoločenstva je problematika upravená primárnou legislatívou – Zmluvou o založení Európskeho spoločenstva. Návrh zákona je svojou problematikou zaradený do Plánu legislatívnych úloh vlády Slovenskej republiky na rok 2002.
IV
Vzhľadom k tomu, že predkladateľ akceptoval pripomienky v predchádzajúcom legislatívnom procese, k predkladanému návrhu zákona neuplatňuje sekcia Inštitút pre aproximáciu práva ÚV SR žiadne zásadné  pripomienky.

Bratislava | 09.04.2002
Vypracoval: | Mgr. Jana Hudecová
Tel.: | 57295643

JUDr. Mária Krošlákovágenerálna riaditeľka